ระเบียบเทศบาลเมืองท่าข้ามระเบียบเทศบาลเมืองท่าข้ามว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ.๒๕๔๖ โดยที่พระราชบัญญัติข้อมูลข่าวสารของราชการพ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนตรวจดูลงวันที่ ๒๔ กุมภาพันธ์ ๒๕๔๑ กำหนดว่า การให้ประชาชนเข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยเทศบาลเมืองท่าข้ามจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลเมืองท่าข้ามว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ.๒๕๔๖ข้อ ๒[๑] ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบ ข้อบังคับและคำสั่งใดของเทศบาลเมืองท่าข้ามในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่พนักงานเทศบาลลูกจ้าง และผู้มาช่วยปฏิบัติราชการของเทศบาลเมืองท่าข้ามข้อ ๕ ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใดๆที่อยู่ในความครอบครอง หรือควบคุมดูแลของเทศบาลเมืองท่าข้าม ตามกฎหมายว่าด้วยข้อมูลข่าวสารของราชการหน่วยงานของรัฐ หมายความว่า ราชการส่วนกลางราชการส่วนภูมิภาค ราชการส่วนท้องถิ่น รัฐวิสาหกิจและหน่วยงานอื่นตามกฎหมายว่าด้วยข้อมูลข่าวสารของราชการข้อ ๖ให้นายกเทศมนตรีเมืองท่าข้ามรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้นายกเทศมนตรีเมืองท่าข้ามมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสารของราชการ ข้อ ๗ให้มีคณะกรรมการบริหารข้อมูลข่าวสารของราชการในสำนักงานเทศบาลเมืองท่าข้ามเรียกโดยย่อว่า กข.ทม.ทข. ประกอบด้วยรองนายกเทศมนตรีเมืองท่าข้ามซึ่งนายกเทศมนตรีเมืองท่าข้ามมอบหมายเป็นประธานกรรมการ ปลัดเทศบาลเมืองท่าข้ามรองปลัดเทศบาลเมืองท่าข้าม หัวหน้ากอง ผู้อำนวยการกองและหัวหน้าสำนักปลัดเทศบาลเป็นกรรมการให้หัวหน้างานนิติการกองวิชาการและแผนงาน เป็นกรรมการและเลขานุการข้อ ๘ ให้ กข.ทม.ทข.มีอำนาจหน้าที่ ดังต่อไปนี้(๑) กำหนดหลักเกณฑ์เกี่ยวกับการบริหารการจัดระบบ การขอ การอนุญาต และการบริการข้อมูลข่าวสารของราชการ(๒) พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของทางราชการ(๓) พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่สำนักงานเทศบาลเมืองท่าข้ามหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕) พิจารณาวินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ(๗) ดำเนินการอื่นใดตามที่นายกเทศมนตรีเมืองท่าข้ามมอบหมายข้อ ๙ การประชุม กข.ทม.ทข.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ ๙ มาใช้บังคับกับการประชุมของคณะอนุกรรมการและคณะทำงานที่กข.ทม.ทข. แต่งตั้งโดยอนุโลมข้อ ๑๑ มติของ กข.ทม.ทข.ให้ถือเป็นยุติ เว้นแต่มีความเห็นเป็นหลายฝ่ายหรือมีเหตุอันสมควรกรณีที่สำนักหรือกองเจ้าของเรื่องมีความเห็นเป็นอย่างอื่นและประสงค์ให้เสนอนายกเทศมนตรีเมืองท่าข้ามวินิจฉัยต่อไปหมวด๒การจัดระบบข้อมูลข่าวสารของราชการ ข้อ ๑๒ให้หน่วยงานในสำนักงานเทศบาลเมืองท่าข้ามจัดประเภทข้อมูลข่าวสารของราชการที่อยู่ในความรับผิดชอบส่งให้กองวิชาการและแผนงานเพื่อรวบรวมและจัดระบบข้อมูลนั้นไว้ให้ประชาชนเข้าตรวจดูในกรณีมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ ให้นำเสนอ กข.ทม.ทข. วินิจฉัยตามอำนาจหน้าที่ต่อไปข้อ ๑๓ ในการดำเนินงานตามข้อ ๑๒ให้หน่วยงานในสำนักงานเทศบาลเมืองท่าข้ามจัดให้มีเจ้าหน้าที่เพื่อควบคุม ดูแลตรวจสอบ ติดตาม และประสานงานในการดำเนินการดังกล่าวให้เป็นไปด้วยความเรียบร้อยหมวด๓ การขอข้อมูลข่าวสารของราชการและการอนุญาต ข้อ ๑๔ การเข้าตรวจดู ศึกษา ค้นคว้าหรือขอสำเนาข้อมูลข่าวสารของราชการและการอนุญาต ให้เป็นไปตามหลักเกณฑ์ที่ กข.ทม.ทข. กำหนดข้อ ๑๕ การขอข้อมูลข่าวสารของราชการตามหมายเรียกพยานเอกสารของศาลให้นำเสนอนายกเทศมนตรีเมืองท่าข้าม หรือผู้ที่ได้รับมอบหมายพิจารณาอนุญาตข้อ ๑๖ ข้อมูลข่าวสารของราชการใด หากมีกฎหมายระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวนั้นด้วยหมวด๔การบริการข้อมูลข่าวสารของราชการ ข้อ ๑๗ให้กองวิชาการและแผนงานดำเนินการให้บริการข้อมูลข่าวสารของราชการไว้ให้ประชาชนเข้าตรวจดูศึกษา ค้นคว้า ตลอดจนเผยแพร่ ขาย จำหน่าย จ่ายแจกรวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวในวรรคหนึ่ง ให้เป็นไปตามหลักเกณฑ์ที่ กข.ทม.ทข.กำหนดข้อ ๑๘ ข้อมูลข่าวสารของราชการที่มีไว้เผยแพร่เพื่อขาย หรือจำหน่าย ให้คิดค่าใช้จ่ายต่างๆ ตามหลักเกณฑ์ที่ กข.ทม.ทข. กำหนดข้อ ๑๙ การเรียกค่าธรรมเนียมในการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่ กข.ทม.ทข.กำหนดโดยความเห็นชอบของคณะกรรมการข้อมูลข่าวสารของราชการตามกฎหมายว่าด้วยข้อมูลข่าวสารของราชการข้อ ๒๐รายได้จากการขายหรือจำหน่ายข้อมูลข่าวสารของราชการตามข้อ ๑๘และค่าธรรมเนียมตามข้อ ๑๙ ให้ปฏิบัติตามระเบียบของราชการข้อ ๒๑ การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีเร่งด่วนโดยให้คำนึงถึงความสิ้นเปลือง เช่น จำนวนข้อมูลข่าวสารของราชการ ระยะเวลาและค่าใช้จ่ายในการส่ง ทั้งนี้ ให้หัวหน้าสำนัก หัวหน้ากอง ผู้อำนวยการสำนักหรือผู้อำนวยการกองเจ้าของเรื่อง เป็นผู้พิจารณาอนุญาตข้อ ๒๒การบริการข้อมูลข่าวสารของราชการให้ดำเนินการให้แล้วเสร็จโดยเร็วหมวด๕สถานที่บริการข้อมูลข่าวสารของราชการ ข้อ ๒๓ให้กองวิชาการและแผนงานจัดสถานที่บริการข้อมูลข่าวสารของราชการการติดต่อเพื่อขอรับข้อมูลข่าวสารของราชการ หรือให้คำแนะนำในการติดต่อกับหน่วยงานของรัฐและเป็นศูนย์ประสานงานกับหน่วยงานในสำนักงานเทศบาลเมืองท่าข้ามเพื่อให้บริการข้อมูลข่าวสารของราชการประกาศ ณ วันที่ ๒๘กุมภาพันธ์ พ.ศ. ๒๕๔๖ทนงศักดิ์ ทวีทองนายกเทศมนตรีเมืองท่าข้าม มณฑาทิพย์/พิมพ์๑๗มิถุนายน ๒๕๔๖สุมลรัตน์/อรรถชัยแก้ไข๑๙มิถุนายน ๒๕๔๖[๑]รก.๒๕๔๖/๓๑ง/๑๐๘/๑๗ เมษายน ๒๕๔๖